cyanic-selkie/wikianc huggingface dataset:
Γεώργιος Α. Κακουλίδης
Επιστροφή στο Ναυτικό
Στις 12 Μαΐου 1919 παρέστη ως εκπρόσωπος του ελληνικού κράτους στην κατάληψη της Σμύρνης από τον ελληνικό στρατό επιβαίνων στο Θωρηκτό «Κιλκίς». Όταν έγινε παλινόρθωση της Βασιλείας, παραιτήθηκε από το Ναυτικό και στράφηκε στην πολιτική. Από το 1923 εκλεγόταν βουλευτής κι έπειτα γερουσιαστής Κοζάνης.
Το 1929 διορίστηκε γενικός διοικητής Θράκης. Ο Δήμος Κομοτηνής έδωσε στο δρόμο επί του σιδηροδρομικού σταθμού το όνομα του αντιναυάρχου.
Πέθανε στη Μύκονο το 1946.
Πηγές
Κατηγορία:Αρχηγοί Γενικού Επιτελείου Ναυτικού (Ελλάδα) Κατηγορία:Μακεδονομάχοι Κατηγορία:Βουλευτές Κοζάνης Κατηγορία:Έλληνες Γερουσιαστές Κατηγορία:Έλληνες υπουργοί Γενικοί Διοικητές Θράκης
Ταχύτητα
Ως ταχύτητα ενός σώματος ορίζεται ο ρυθμός μεταβολής της θέσης του ως προς το χρόνο, όπως αυτή μετράται σε ένα δεδομένο σύστημα συντεταγμένων. Στην κινηματική, είναι μέγεθος διανυσματικό, δηλαδή χαρακτηρίζεται τόσο από το μέτρο (μέγεθος) της, όσο και από τη φορά (κατεύθυνση) της.
Φυσική έκφραση (ή περιγραφή)
Εκφράζει φυσικά (ή περιγράφει) τον ρυθμό μεταβολής της θέσης ενός σώματος, δηλαδή πόσο διάστημα διανύει στη μονάδα του χρόνου. Η ταχύτητα διακρίνεται σε μέση ταχύτητα και σε στιγμιαία ταχύτητα. Ως μέση ταχύτητα (v) ενός σώματος κατά τη διάρκεια ενός χρονικού διαστήματος ορίζεται το πηλίκο της απόστασης (d) που διανύθηκε προς το χρονικό διάστημα (t) που χρειάστηκε για τη μετατόπιση, ενώ ως φορά της ταχύτητας ορίζεται η φορά αυτής της μετατόπισης:
Η στιγμιαία ταχύτητα θεωρείται ως η ταχύτητα ενός σώματος σε μια δεδομένη χρονική στιγμή. Ορίζεται ως το όριο της μέσης ταχύτητας του σώματος σε χρονικά διαστήματα ολοένα και πιο μικρά γύρω από τη δεδομένη χρονική στιγμή. Καθώς το χρονικό διάστημα τείνει στο μηδέν, η ταχύτητα τείνει σε μια τιμή που ορίζεται ως η στιγμιαία ταχύτητα κατά τη χρονική στιγμή t.
Η ταχύτητα ενός σώματος μεταβάλλεται όταν μεταβάλλεται είτε το μέτρο της ταχύτητας (το σώμα κινείται γρηγορότερα ή αργότερα) είτε η φορά της (το σώμα "στρίβει" και αλλάζει κατεύθυνση). Λέμε τότε ότι το σώμα επιταχύνεται. Στην περίπτωση που το σώμα αυξάνει την ταχύτητά του με σταθερό ρυθμό τότε η επιτάχυνσή του δίνεται από τον τύπο: όπου ως α ορίζουμε την επιτάχυνση του σώματος (που είναι διανυσματικό φυσικό μέγεθος) και ο τύπος αυτός ισχύει και στην περίπτωση της επιβραδυνόμενης κίνησης.
Σύμφωνα με την αρχή της αδράνειας, η ταχύτητα ενός σώματος που δεν δέχεται καμιά επίδραση παραμένει σταθερή.
Μαθηματική περιγραφή
Κατά τη μελέτη της κινηματικής, θεωρούμε το σώμα υλικό σημείο, δηλαδή υποθέτουμε ότι μπορούμε να αγνοήσουμε τις διαστάσεις του στην περιγραφή της κίνησής του. Η θέση του σώματος τότε δίνεται από το διάνυσμα θέσης x(t) του σημείου κατά τη χρονική στιγμή t. Καθώς το σημείο διαγράφει την τροχιά του, το διάνυσμα θέσης μεταβάλλεται κατά Δx σε χρονικό διάστημα Δt. Το όριο του πηλίκου Δx/Δt, καθώς το Δt τείνει στο μηδέν ορίζεται ως η στιγμιαία ταχύτητα του σώματος κατά τη χρονική στιγμή t:
Σύμφωνα με τη μαθηματική ορολογία, λέμε ότι η ταχύτητα είναι η παράγωγος του διανύσματος θέσης ως προς το χρόνο. Αν παραστήσουμε γεωμετρικά την τροχιά ως καμπύλη στο χώρο, το διάνυσμα της ταχύτητας είναι εφαπτόμενο στην τροχιά στο δεδομένο σημείο.
Αντίστοιχα, η μεταβολή του διανύσματος της ταχύτητας με το χρόνο μας δίνει το διάνυσμα της επιτάχυνσης a του υλικού σημείου:
== Σύνθεση κινήσεων == Συχνά η κίνηση ενός σώματος είναι αρκετά περίπλοκη, σε σχέση με τους παραπάνω ορισμούς. Η τεχνική με την οποία μετασχηματίζουμε ένα πρόβλημα περίπλοκης κίνησης σε άθροισμα απλούστερων κινήσεων αποκαλείται υπέρθεση ή σύνθεση ταχυτήτων και στηρίζεται σε βασικές ιδιότητες των διανυσμάτων. Η περιγραφή της θέσης ενός σώματος στη φυσική γίνεται με τον ορισμό ενός διανυσματικού χώρου, ο οποίος είναι ο ίδιος με τον γνωστό ευκλείδειο γεωμετρικό χώρο, στον οποίο έχει επιλεγεί ένα σημείο ως αρχή και έχουν καθοριστεί τόσα μοναδιαία διανύσματα βάσης όσες είναι και οι διαστάσεις του προβλήματος που θέλουμε να περιγράψουμε.
Έτσι, η περιγραφή της θέσης ενός σημείου σε χώρο τριών διαστάσεων μπορεί να γίνει με ένα διάνυσμα θέσης ως:
όπου τα τρία μοναδιαία διανύσματα του καρτεσιανού συστήματος αναφοράς και x,\,y,\,z οι συντεταγμένες του σ' αυτό το σύστημα αναφοράς. Για ένα τέτοιο διάνυσμα, η ταχύτητα ορίζεται ως:
όπου ο όρος d/dt αποτελεί συντομογραφία του ορίου. Συχνά η παραπάνω τεχνική αποκαλείται αρχή ανεξαρτησίας των κινήσεων αλλά δεν είναι τίποτε περισσότερο από την γραμμική ανεξαρτησία των διανυσμάτων βάσης του διανυσματικού μας χώρου.
Νόμος του παραλληλογράμμου
Στα μαθηματικά, η απλούστερη μορφή του νόμου του παραλληλογράμμου (που ονομάζεται επίσης και ταυτότητα παραλληλογράμμου) ανήκει στην στοιχειώδη γεωμετρία. Δηλώνει ότι το άθροισμα των τετραγώνων των μηκών των τεσσάρων πλευρών ενός παραλληλογράμμου ισούται με το άθροισμα των τετραγώνων των μηκών των δύο διαγωνίων του. Χρησιμοποιώντας το συμβολισμό στο διάγραμμα δεξιά, οι πλευρές είναι οι (AB), (BC), (CD), (DA). Αλλά δεδομένου ότι στην Ευκλείδεια γεωμετρία ένα παραλληλόγραμμο έχει κατ 'ανάγκη αντίθετες πλευρές του ίσες(AB) = (CD) και (BC) = (DA), ο νόμος μπορεί να διατυπωθεί ως,
Ταχύτητα
Μαθηματική περιγραφή
Μπορούμε όμως την θέση ενός σώματος να την περιγράψουμε ως άθροισμα περισσότερων από ένα διανυσμάτων, αν αυτό μας βοηθά στην απλοποίηση του προβλήματός μας. Έτσι θα είναι:
Νόμος του παραλληλογράμμου
Στη περίπτωση που το παραλληλόγραμμο είναι ορθογώνιο, οι δύο διαγώνιοι του είναι ίσες (AC) = (BD) έτσι ώστε,
Ταχύτητα
Μαθηματική περιγραφή
οπότε η ταχύτητά του περιγράφεται ως:
Σε μια τέτοια ανάλυση, για κάθε όρο θέσης ισχύουν τα ίδια με τον αρχικό ορισμό, οπότε μπορούμε να προσθέσουμε διανυσματικά τις θέσεις, τις ταχύτητες και τις επιταχύνσεις (επομένως και τις δυνάμεις) από τις επιμέρους κινήσεις ώστε να συνθέσουμε την τελική κινητική συμπεριφορά του σώματος. Η συνηθέστερη ανάλυση αφορά μια μεταφορική και μια περιστροφική κίνηση.
Νόμος του παραλληλογράμμου
και ο νόμος μετατρέπεται στο Πυθαγόρειο θεώρημα. Για το γενικό τετράπλευρο με τέσσερις πλευρές όχι απαραίτητα ίσες ισχύει,
Ταχύτητα
Μονάδα Μέτρησης
Στο σύστημα μονάδων S.I., η μονάδα μέτρησης της ταχύτητας είναι το 1 μέτρο/δευτερόλεπτο, που συμβολίζεται:
Νόμος του παραλληλογράμμου
όπου x είναι το μήκος της γραμμής που ενώνει τα μέσα των διαγωνίων. Μπορεί να φανεί από το διάγραμμα ότι, για ένα παραλληλόγραμμο, το x = 0 και ο γενικός τύπος μετατρέπεται στο νόμο του παραλληλογράμμου.
Ταχύτητα
Μονάδα Μέτρησης
1 m / s ( = 1 meter / second )
Νόμος του παραλληλογράμμου
Ο νόμος του παραλληλογράμμου στους χώρους εσωτερικού γινομένου
Σε έναν χώρο με νόρμα, η δήλωση του νόμου του παραλληλογράμμου είναι μια εξίσωση που αφορά νόρμες (μέτρο):
Ταχύτητα
Παραπομπές
Κατηγορία:Κινηματική
Νόμος του παραλληλογράμμου
Ο νόμος του παραλληλογράμμου στους χώρους εσωτερικού γινομένου
Σε έναν χώρο εσωτερικού γινομένου, η νόρμα προσδιορίζεται χρησιμοποιώντας το εσωτερικό γινόμενο:
Ως συνέπεια αυτού του ορισμού, σε έναν χώρο εσωτερικού γινομένου ο νόμος παραλληλογράμμου είναι μια αλγεβρική ταυτότητα, εύκολα αποδεικνυόμενη χρησιμοποιώντας τις ιδιότητες του εσωτερικού γινομένου:
Προσθέτοντας αυτές τις δύο εκφράσεις:
όπως απαιτείται.
Εάν το x είναι ορθογώνιο του y, τότε και η παραπάνω εξίσωση για τη νόρμα ενός αθροίσματος γίνεται:
το οποίο είναι το Πυθαγόρειο θεώρημα.
Διανυσματικοί χώροι με νόρμα που ικανοποιούν το νόμο του παραλληλογράμμου
Οι περισσότεροι πραγματικοί και μιγαδικοί διανυσματικοί χώροι με νόρμα δεν έχουν εσωτερικά γινόμενα, αλλά όλοι οι διανυσματικοί χώροι με νόρμα έχουν νόρμες(εξ ορισμού). Για παράδειγμα, μία νόρμα που χρησιμοποιείται συνήθως είναι η p-νόρμα:
όπου x_i είναι οι συνιστώσες του διανύσματος x.
Δεδoμένης μίας νόρμας, μπορεί κανείς να αξιολογήσει και τις δύο πλευρές του νόμου του παραλληλογράμμου παραπάνω. Ένα αξιοσημείωτο γεγονός είναι ότι εάν ισχύει ο νόμος του παραλληλογράμμου, τότε η νόρμα μπορεί να προκύψει κατά το συνήθη τρόπο από κάποιο εσωτερικό γινόμενο. Ειδικότερα, ισχύει και για την P-νόρμα αν και μόνο αν p = 2, η λεγόμενη Ευκλείδεια νόρμα (Ευκλείδιο μέτρο) ή ɭ 2 νόρμα.
Για κάθε νόρμα που ικανοποιεί τον νόμο του παραλληλογράμμου (η οποία κατ 'ανάγκη είναι μία νόρμα εσωτερικού γινομένου), το εσωτερικό γινόμενο το οποίο δημιουργεί τη νόρμα είναι μοναδικό, ως συνέπεια της ταυτότητας πόλωσης. Στη περίπτωση των πραγματικών, η ταυτότητα πόλωσης δίνεται από τον τύπο:
ή, ισοδύναμα, από::
Στην περίπτωση των μιγαδικών δίνεται από τον τύπο:
Για παράδειγμα, χρησιμοποιώντας την p-νόρμα με p = 2 και πραγματικά διανύσματα x, \ y \,, ο υπολογισμός του εσωτερικού γινομένου ως γίνεται ως εξής:
το οποίο είναι το εσωτερικό γινόμενο δύο διανυσμάτων.
Εξωτερικοί Σύνδεσμοι
Κατηγορία:Ευκλείδεια Γεωμετρία Κατηγορία:Μαθηματικές ταυτότητες
1. ΦΚ Σααρμπρύκεν
Η '''1. ΦΚ Σααρμπρύκεν''' είναι μια γερμανική ποδοσφαιρική ομάδα από την πόλη Σααρμπρύκεν. Αρχικά, ήταν το ποδοσφαιρικό τμήμα της Turnverein Malstatt, η οποία ιδρύθηκε το 1903. Το τμήμα διασπάστηκε το 1907 ώστε να δημιουργηθεί η ανεξάρτητη ποδοσφαιρική ομάδα FV Malstatt-Burbach και την 1 Απριλίου 1909 μετονομάστηκε σε ''1. ΦΚ Σααρμπρύκεν.
Η ομάδα ήταν φιναλίστ του πρωταθλήματος Γερμανίας το 1943 και το 1952. Αγωνίζεται στο 	Ludwigsparkstadion χωρητικότητας 35303 θέσεων. Χρώματα της ομάδας είναι το μπλε και το μαύρο. Συμμετέχει στη 3η Λίγκα.
Εξωτερικοί σύνδεσμοι
Κατηγορία:1. ΦΚ Σααρμπρύκεν Κατηγορία:Ιδρύσεις ποδοσφαιρικών ομάδων το 1903
Αλοπεριδόλη
Ιδιότητες
Η αλοπεριδόλη είναι κίτρινο κρυσταλλικό στερεό. Η κατά IUPAC ονομασία της είναι 4-[4-(p-χλωροφαινυλ)-4-υδροξυπιπεριδινο]-4'-φθοροβουτυροφαινόνη και ο μοριακός της τύπος C21H23ClFNO2. Το μοριακό της βάρος είναι 375,864 g/mol και το σημείο τήξεώς της 151,5oC. Η διαλυτότητά της στο νερό είναι χαμηλή (14 mg/L).
Χρήσεις
Χρησιμοποιείται για τη θεραπεία της σχιζοφρένειας και περισσότερο για τη θεραπεία έντονων ψυχωτικών καταστάσεων και παραληρήματος. χρησιμοποιείται επίσης για τον έλεγχο συμπτωμάτων του συνδρόμου Tourette.
Παραπομπές
Κατηγορία:Αντιψυχωσικά Κατηγορία:Αντιεμετικά Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Αρωματικές ενώσεις Κατηγορία:Πιπεριδίνες Κατηγορία:Οργανικές ενώσεις φθορίου Κατηγορία:Χλωροαρένια κατηγορία:Κετόνες Κατηγορία:Αλκοόλες
Ραδάμανθυς
Στην Αρχαία ελληνική μυθολογία ο Ραδάμανθυς ήταν ήρωας της Κρήτης, ένας από τους γιούς του Δία και της Ευρώπης, αδελφοί του ήταν ο Μίνωας και ο Σαρπηδόνας. Σαν γιος του Δία θεωρείται ημίθεος, το όνομα του σημαίνει "αυτός που δείχνει σκληρή και άκαμπτη δικαιοσύνη", γι΄αυτό έγινε αργότερα ένας από τους Κριτές του Άδη. Τον Μίνωα, τον Ραδάμανθυ και τον Σαρπηδόνα ανέθρεψε ο πατριός τους, βασιλιάς της Κρήτης Αστερίων, που νυμφεύτηκε τη μητέρα τους Ευρώπη. Ο Ραδάμανθυς είχε δύο γιους, τον Γόρτυ, που σχετίζεται με την Κρητική Γόρτυνα, και τον Ερυθρό, που ίδρυσε τις Ερυθρές Ιωνίας. Σύμφωνα με μερικούς συγγραφείς όπως ο Πλούταρχος, ο σύζυγος της Αριάδνης ήταν ο Ραδάμανθυς και όχι ο Διόνυσος· μαζί της απέκτησε τον Οινοπίονα, τον Στάφυλο και τον Θόα. Η Αριάδνη ήταν -σύμφωνα με την παράδοση- κόρη του αδελφού του Μίνωα, ή -σύμφωνα με άλλες παραδόσεις- κόρη του ομώνυμου εγγονού του, Μίνωα Β΄· σύμφωνα με τον μύθο του Θησέα την απήγαγε ο Διόνυσος.
Ο μύθος
Σύμφωνα με τοπική, περισσότερο, παράδοση, ο Ραδάμανθυς φημιζόταν για τη σοφία και για τη δίκαιη κρίση του. Πέρα από την θέση του σαν Κριτής του Άδη, φημίζεται και ως διάσημος Κρητικός νομοθέτης: σε αυτόν αποδιδόταν η σύνταξη του Κρητικού Κώδικα. Ένας από τους νόμους του Ραδάμανθυ ήταν η υποχρέωση του νόμου χρησιμοποιώντας ζώα. Άλλος ένας σοβαρός νόμος ήταν η απαλλαγή από τιμωρία, σε όσους χρησιμοποίησαν βία για λόγους άμυνας. Ο Πλάτωνας στο Α΄ Βιβλίο των Νόμων του υμνεί την Κρητική νομοθεσία του Ραδάμανθυ μαζί με την νομοθεσία της Λακεδαιμονίου Πολιτείας· ο Ραδάμανθυς θεωρείται ο δικαιότερος άνθρωπο, που πέρασε από τον κόσμο. Ο θετός του πατέρας Αστερίων πέθανε και τον διαδέχτηκε στον θρόνο της Κρήτης ο μεγαλύτερος αδελφός του Μίνωας, ο οποίος έστειλε εξορία τους αδελφούς του, από φόβο μήπως του πάρουν τον θρόνο· ο Ραδάμανθυς είχε τεράστια δημοτικότητα στους Κρητικούς. Ο Ραδάμανθυς κατέφυγε στην Βοιωτία, όπου νυμφεύτηκε την Αλκμήνη, χήρα του Αμφιτρύωνα και μητέρα του Ηρακλή. Ο μεσαιωνικός ιστορικός συγγραφέας Ιωάννης Τζέτζης γράφει, ότι ο Ραδάμανθυς ήταν ο διδάσκαλος του Ηρακλή. Οι αποικίες του Ραδάμανθυ σχετίζονται με τα νησιά του Αιγαίου, που ήταν υποτελή στην Κρήτη και τον αδελφό του Μίνωα· άλλοι συγγραφείς τον σχετίζουν με την κεντρική Ελλάδα. Μετά τον θάνατό του λοιπόν, ο Πλούτωνας τού ανέθεσε να δικάζει τους νεκρούς στον Άδη, μαζί με τον Μίνωα και τον Αιακό. Κατά τον Όμηρο, ο Ραδάμανθυς ταξίδεψε με πλοία των Φαιάκων στην Εύβοια αναζητώντας τον Γίγαντα Τιτυό.
Πηγές
Κατηγορία:Πρόσωπα της ελληνικής μυθολογίας Κατηγορία:Παιδιά του Δία
Κυβέρνηση Σπυρίδωνος Τρικούπη Απριλίου 1833
Η Κυβέρνηση Σπυρίδωνος Τρικούπη της 6ης Απριλίου 1833 είναι η πρώτη ελληνική κυβέρνηση που διορίστηκε από την Αντιβασιλεία, καθώς η προηγούμενη υπήρχε και πριν την άφιξη του Όθωνα.
Αντικατέστησε την προηγούμενη κυβέρνηση επίσης του Σπυρίδωνα Τρικούπη, και παρέμεινε για 6,5 μήνες, από τις 6 Απριλίου μέχρι τις 12 Οκτωβρίου 1833.
NGC 7770
Ο NGC 7770 είναι φακοειδής γαλαξίας τύπου S0/a? στον αστερισμό Πηγάσου. Απέχει περίπου 190 εκατομμύρια έτη φωτός από το ηλιακό σύστημα και διάμετρο της τάξεως των 40.000 ετών φωτός. Ανήκει, μαζί με τους NGC 7769 και NGC 7771, στην ομάδα γαλαξιών NGC 7771. Τον ανακάλυψε ο αστρονόμος Bindon Blood Stoney στις 5 Νοεμβρίου 1850.
Εξωτερικοί σύνδεσμοι
7770 72635 12813 Κατηγορία:Φακοειδείς γαλαξίες Κατηγορία:Πήγασος (αστερισμός)
Οχυρό Κάλη
Το Οχυρό Κάλη είναι ελληνικό οχυρό το οποίο χρησιμοποιήθηκε κατά τον Δεύτερο Παγκόσμιο Πόλεμο. Ήταν μέρος της γραμμής Μεταξά, ευρισκόμενο εκατέρωθεν του αυχένα Κάλη (κοντά στον Όρβηλο), στο πέρασμα μεταξύ των χωριών Άγκιστρο και Αχλαδοχώρι.
Ιστορία
Το φρούριο είχε αποστολή να σταματήσει πιθανή εχθρική εισβολή μέσω των οδεύσεων που οδηγούν στην λεκάνη Αχλαδοχωρίου και τον αυχένα Καρατά και Αγίου Κωνσταντίνου. Στην αρχή της γερμανικής εισβολής τον Απρίλιο του 1941, διέθετε φρουρά 902 στρατιωτών και 30 αξιωματικών. Το φρούριο είχε δύο θέσεις για δύο πυροβολεία πλαγιοφύλαξης 75 χιλιοστών, τρεις εγκαταστάσεις ολμοβόλων διαμετρήματος 81 χιλιοστών, ένα αντιαεροπορικό κανόνι διαμετρήματος 20 χιλιοστών και 51 πολυβολεία (δεκαεννέα απλά, εννιά μεμονωμένα, δεκατρία διπλά, ένα τριπλό, ένα σύνθετο πολυβολείο-προβολέα και ένα πολυβολείο-οπτικό). Περιείχε επίσης παρατηρητήριο. Επίσης, το οχυρό διέθετε καταφύγιο (με ανάπτυγμα 989 μέτρων) και υπόγειες στοές (μήκους 1.811 μέτρων). Το οχυρό μπορούσε να αντέξει βολές διαμετρήματος έως και 155 χιλιοστών.
Διοικητής του οχυρού ήταν ο ταγματάρχης Κωνσταντίνος Κωστόπουλος. Την πρώτη ημέρα της γερμανικής εισβολής (6 Απριλίου 1941), το εχθρικό στράτευμα βομβάρδισε το οχυρό μόνο από εναέρια μέσα. Η κοντινή οδός Αχλαδοχωρίου-Σιδηροκάστρου δέχθηκε βολές ανασχέσεως πυροβολικού, σε περιορισμένη όμως κλίμακα. Οι στρατώνες Αχλαδοχωρίου, κοντά στο οχυρό, βομβαρδίστηκαν από τους εχθρούς, ενώ στην περιοχή πετούσαν γερμανικά αεροσκάφη για να επιτηρούν τις οδεύσεις.
Όσον αφορά τις ανθρώπινες απώλειες, κατά τη γερμανική εισβολή, το οχυρό έχασε ένα στρατιώτη και είχε 16 τραυματίες. Δεν καταγράφηκε κάποιο άλλο περιστατικό ένοπλης σύγκρουσης με τον εχθρό μέχρι την συνθηκολόγηση του ελληνικού κράτους.
Παραπομπές
Κατηγορία:Δήμος Σιντικής Κατηγορία:Ιστορία της Ελλάδας κατά τον Β΄ Παγκόσμιο Πόλεμο Κατηγορία:Οχυρώσεις στην Ελλάδα Κατηγορία:Ιστορία των Σερρών
Σερέχ
Το σερέκχ (ή και σερέχ) ήταν ένα σημαντικό εραλδικό σύμβολο της αρχαίας Αιγύπτου.
Χρήση
Κανονικά ένα σερέκχ χρησιμοποιούταν ως βασιλικός θυρεός, δίνοντας έμφαση και τιμώντας το όνομα του Φαραώ. Η χρήση του μπορεί να χρονολογηθεί ήδη από την περίοδο Νακάντα ΙΙ (περίπου 3400 π.Χ.). Ονομάζοντας το Φαραώ, τα ιερογλυφικά που σχημάτιζαν το όνομά του, τοποθετούνταν σε ένα παραλληλόγραμμη επέκταση πάνω από το σερέκχ, που αντιπροσώπευε την βασιλική αυλή. Επίσης, το γεράκι του θεού Ώρου ή χίμαιρα του Σεθ ήταν στο πάνω μέρος του σερέκχ, υποδηλώνοντας τους ουράνιους προστάτες του ονομαζόμενου βασιλιά.
Αν η λέξη "σερέκχ" γραφόταν με όλα τα γράμματα (όπως φαίνεται στο κουτί με τα ιερογλυφικά παραπάνω), των οποίων κάποιες φορές προηγούταν η μινιατούρα ενός σερέκχ, μπορούσε να χρησιμοποιηθεί και με την κυριολεκτική έννοια. Πολλοί πάπυροι για την κατασκευή κτηρίων χρησιμοποιούν τη λέξη "σερέκχ" για να περιγράψουν την πρόσοψη κτηρίου, όπως σπιτιού, ναού ή βασιλικού παλατιού.
Ιστορία
Όπως αναφέρθηκε, το σερέκχ σαν διακοσμητική μινιατούρα εμφανίστηκε πρώτη φορά κατά την ύστερη φάση της περιόδου της Νακάντα ΙΙ, όπου χρησιμοποιούταν μόνο ως βασιλικό εραλδικό σύμβολο. Από το Αρχαίο Βασίλειο και μετά εμφανίζονται και οι πρώτες χρήσεις σαν λέξη με όλα τα γράμματα σε αρχαίους παπύρους.
Αναστάσιος Μπαβέλας
Ο Αναστάσιος «Τάσος» Μπαβέλας (γενν. στις 27 Φεβρουαρίου 1968, Αθήνα) Έλληνας πρώην αντισφαιριστής. Είναι το τωρινός προπονητής της Εθνικής Ελλάδας Φεντ Καπ.
Σταδιοδρομία
Ο Μπαβέλας εκπροσώπησε την Ελλάδα στους Ολυμπιακούς αγώνες του 1988 στη Σεούλ, με συνεργάτη τον Γιώργο Καλοβελώνη. Το ζευγάρι αποκλείστηκε στον πρώτο γύρο. Επίσης, συμμετείχε στους Θερινούς Ολυμπιακούς Αγώνες 1992.
Ο αριστερόχειρας Μπαβέλας εκπροσώπησε την Ελλάδα στο Ντέιβις Καπ από το 1984 έως το 1994, σημειώνοντας ρεκόρ 15-13 σε σινγκλ και ρεκόρ 5-3 στο διπλό.
Ο Μπαβέλας έπαιξε σε μερικά μικρά τουρνουά κατά τη διάρκεια της δεκαετίας του 1980. Η υψηλότερη κατάταξη του ήταν η 451η θέση, την οποία έφτασε τον Νοέμβριο του 1984. Η υψηλότερη κατάταξη στο διπλό ήταν η 438η θέση παγκοσμίως, την οποία έφτασε τον Ιούλιο του 1986.
Εξωτερικοί σύνδεσμοι
Κατηγορία:Έλληνες αθλητές της αντισφαίρισης Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1988 Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1992 Κατηγορία:Έλληνες αντισφαιριστές στους Θερινούς Ολυμπιακούς Αγώνες
Ροντόλφ Τέπφερ
Ο Ροντόλφ Τέπφερ (Rodolphe Töpffer, 31 Ιανουαρίου 1799 - 8 Ιουνίου 1846) ήταν Ελβετός δάσκαλος, συγγραφέας ζωγράφος, και γελοιογράφος, του οποίου το έργο θεωρείται προδρομικό του μοντέρνου κόμικ. Χαρακτηρίζεται ως ο πρώτος επαγγελματίας αλλά και θεωρητικός της ένατης τέχνης, του οποίου η τεχνική υιοθετήθηκε τόσο στην Ευρώπη όσο και στην Αμερική.
Βιογραφικά στοιχεία
Γεννήθηκε στη Γενεύη, γιος του Γερμανού μετανάστη και ζωγράφου Adam-Wolfgang Töpffer (1766-1847). Κατά την περίοδο 1819-20 σπούδασε στο Παρίσι και στη συνέχεια επέστρεψε στη γενέτειρά του, όπου εργάστηκε ως δάσκαλος. Το 1823 ίδρυσε δικό του οικοτροφείο, ενώ το 1832 διορίστηκε καθηγητής λογοτεχνίας στο Πανεπιστήμιο της Γενεύης. Παράλληλα με την επιτυχημένη επαγγελματική σταδιοδρομία του, ασχολήθηκε με τη ζωγραφική, επηρεασμένος κυρίως από το ρεύμα του ρομαντισμού, καθώς και με τη συγγραφή. Οι δύο καλλιτεχνικές δραστηριότητες του συνδυάστηκαν αργότερα σε μία σειρά κωμικών ιστοριών που περιείχαν συγχρόνως εικόνες και κείμενο, προδρομικές των σύγχρονων κόμικς. Το 1827 ολοκλήρωσε την ιστορία Histoire de M. Vieux Bois που δημοσιεύτηκε δέκα χρόνια αργότερα. Η πρώτη έκδοση περιείχε συνολικά τριάντα σελίδες, κάθε μια από τις οποίες περιλάμβανε μία έως έξι ξεχωριστές εικόνες, συνοδευόμενες από το δικό τους κείμενο. Μεταφράστηκε και δημοσιεύτηκε στις Ηνωμένες Πολιτείες το 1842, με τον τίτλο The Adventures of Obadiah Oldbuck, θεωρούμενο ως το πρώτο βιβλίο κόμικ στην Αμερική. αριστερά|thumb|200px|Μνημείο προς τιμή του Ροντόλφ Τέπφερ στη [[Γενεύη.]] Ο Τέπφερ φιλοτεχνούσε τις ιστορίες του με μία μορφή λιθογραφίας, σε ξεχωριστά φύλλα που συνέθεταν ένα επίμηκες άλμπουμ, το οποίο αριθμούσε μέχρι εκατό σελίδες. Διακρίνονται για τους παράλογους αντιήρωες που δημιουργούσε, οι οποίοι παρουσιάζονται να αγωνίζονται απελπισμένα ενάντια στις επιταγές της μοίρας και σε μία παράλογη, μηχανιστική κοινωνία. Τα σχέδια του Τέπφερ συνοδεύονταν από εικόνες και κείμενο, χωρίς χρήση των σύννεφων κειμένου και υπήρξε από τους πρώτους που συνειδητοποίησαν τις δυνατότητες που πρόσφερε η άμεση αλληλεπίδραση του κειμένου με τις εικόνες που ζωγράφιζε. Η περιγραφή που ο ίδιος έδινε σε αυτά, βρίσκεται πολύ κοντά στο σύγχρονο ορισμό των κόμικς: «Τα σχέδια, χωρίς το κείμενο, θα είχαν ένα αφηρημένο νόημα. Το κείμενο, χωρίς τα σχέδια, δεν θα είχε κανένα απολύτως νόημα. Το σύνολο των δύο συνθέτει ένα είδος μυθιστορήματος». .
Διαθέτουμε λίγες πληροφορίες για το έργο του Τέπφερ από σύγχρονες πηγές ή έργα που δημοσιεύτηκαν λίγα χρόνια μετά το θάνατό του. Στις πρώτες αναλυτικές μελέτες συγκαταλέγεται το έργο του Ωγκύστ Μπλοντέλ Rodolphe Töpffer: L' ecrivain, l' artiste et l' homme (Παρίσι:Hachette, 1886) και η βιογραφία του Pierre-Maxime Relave Rodolphe Töpffer: Biographie et extraits (Λυόν: Emmanuel Vitte, 1899), χωρίς όμως να εξετάζεται σε μεγάλο βαθμό η συμβολή του στη γέννηση του σύγχρονου είδους της ένατης τέχνης. Αν και σύμφωνα με τα σύγχρονα κριτήρια, το έργο του εντάσσεται στο είδος των κόμικς, τα έργα του αντιμετωπίστηκαν στην εποχή του ως απλές κωμικές ιστορίες και πιθανώς δεν είχαν αντίκτυπο σε ευρεία κλίμακα, ενώ προορίζονταν κυρίως για τη διασκέδαση των φίλων και μαθητών του.
Δημοσιευμένα έργα
Αρχικά, οι ιστορίες του Τέπφερ δεν προορίζονταν για δημοσίευση. Ο Γιόχαν Βόλφγκανγκ Γκαίτε υπήρξε από εκείνους που ενθάρρυναν το δημιουργό τους να εκδοθούν και τελικά δημοσιεύτηκαν επτά ιστορίες, σε εφημερίδες της εποχής.
Οι ιστορίες του Τέπφερ θεωρούνται σατιρικές για την κοινωνία του 19ου αιώνα. Το 1842 δημοσίευσε επίσης την αυτοβιογραφία του.
Ίλον Μασκ
Ο Ίλον Μασκ (μεταγράφεται συχνά και ως Έλον Μασκ), πλήρες όνομα Ίλον Ριβ Μασκ (Elon Reeve Musk), (Πρετόρια, 28 Ιουνίου 1971) είναι επιχειρηματίας, μηχανικός και εφευρέτης νοτιοαφρικανικής καταγωγής.
Ο Μασκ είναι ο γενικός διευθυντής και επικεφαλής τεχνολογικής ανάπτυξης για την εταιρεία διαστημικής τεχνολογίας SpaceX, της οποίας είναι επίσης ο ιδρυτής, καθώς και ο γενικός Διευθυντής και επικεφαλής τεχνολογικού σχεδιασμού της εταιρείας κατασκευής αυτοκινήτων και ενεργειακών συστημάτων Tesla, Inc. (πρώην Tesla Motors), και πρόεδρος της εταιρείας φωτοβολταϊκών συστημάτων SolarCity. Είναι επίσης ιδρυτής της εταιρείας Neuralink, που διερευνά τη συμβίωση ανθρώπου-τεχνητής νοημοσύνης, καθώς και της εταιρείας συστημάτων διάνοιξης σηράγγων The Boring Company, ενώ ξεκίνησε την επιχειρηματική του καριέρα ως συνιδρυτής των εταιριών Zip2 και PayPal. Ανάμεσα στις διάφορες δραστηριότητες του, έχει επίσης οραματιστεί ένα σύστημα μεταφοράς υψηλής ταχύτητας με την ονομασία Hyperloop, έχει προτείνει ένα υπερηχητικό αεροσκάφος με ηλεκτρική προώθηση, καθώς επίσης είναι και ένας από τους πιο θερμούς υποστηρικτές της εξερεύνησης και αποίκισης του πλανήτη Άρη.
Νεαρή ηλικία
Γεννήθηκε στην Πρετόρια το 1971, με τους γονείς του να είναι η Μάγιε Χάλντεμαν, μοντέλο από τον Καναδά και ο Ίλον Μασκ, Νοτιοαφρικανός ηλεκτρολόγος και μηχανολόγος μηχανικός. Μεγάλωσε μαζί με τον νεότερο αδελφό του τον Κίμπαλ και τη νεότερη αδελφή του, την Τόσκα. Οι γονείς του χώρισαν το 1980 και έκτοτε ο Μασκ ζούσε περισσότερο με τον πατέρα του στη Νότια Αφρική. Στην ηλικία των 10 ετών άρχισε να πειραματίζεται με ένα υπολογιστή Commodore VIC-20, και κατόπιν στην ηλικία των 12 έμαθε μόνος του προγραμματισμό ηλεκτρονικών υπολογιστών και πούλησε τον κώδικα που έγραψε για ένα παιχνίδι που είχε φτιάξει σε γλώσσα BASIC σε ένα περιοδικό υπολογιστών για περίπου 500 δολάρια Αμερικής.
Με την αποφοίτησή του από το Λύκειο στη Νότια Αφρική, μετακόμισε στον Καναδά το 1989, όπου και απέκτησε την Καναδική υπηκοότητα μέσω της μητέρας του. Εκεί γράφτηκε στο πανεπιστήμιο Κουίνς (Queen's University) στο Οντάριο και κατόπιν συνέχισε τις σπουδές του στη Φυσική στο Πανεπιστήμιο της Πενσυλβάνια στις ΗΠΑ και αργότερα απέκτησε πτυχίο Οικονομικών Επιστημών στη Σχολή Οικονομικών Ουάρτον (Wharton School of Economics) του ίδιου Πανεπιστημίου. Κατά τη διάρκεια των σπουδών του ο Μασκ μαζί με έναν άλλο συμφοιτητή του αγόρασαν ένα κτήριο 10 δωματίων, το οποίο προσάρμοσαν ως νυχτερινό κέντρο διασκέδασης για άλλους φοιτητές. Το 1995 μετακόμισε στην Καλιφόρνια για να ξεκινήσει το διδακτορικό του στην Εφαρμοσμένη Φυσική στο Πανεπιστήμιο του Στάνφορντ, ωστόσο πολύ σύντομα εγκατέλειψε τις σπουδές του ώστε να επικεντρωθεί στις επιχειρηματικές του δραστηριότητες στο διαδίκτυο, τις ανανεώσιμες πηγές ενέργειας και το διάστημα. Το 2002 απέκτησε την Αμερικανική υπηκοότητα.
Zip2
Το 1995 ο Μασκ μαζί με τον αδελφό του, χρησιμοποιώντας 28.000 δολάρια που τους παρείχε ο πατέρας τους, ίδρυσαν την εταιρεία Zip2, μια διαδικτυακή εταιρεία, η οποία παρείχε υπηρεσίες καταλογογράφησης και εύρεσης εμπορικών επιχειρήσεων. Ο Μασκ κατάφερε να εξασφαλίσει συμβόλαια παροχής υπηρεσιών με τους Τάιμς της Νέας Υόρκης καθώς και τη Chicago Tribune, μεγαλώνοντας έτσι τον κύκλο εργασιών της εταιρείας. Η Compaq εξαγόρασε τη Zip2 για 307 εκατομμύρια δολάρια σε μετρητά και 34 εκατομμύρια σε μετοχές το 1999, με τον Μασκ να λαμβάνει το 70% του ποσού (22 εκατομμύρια).
X.com και PayPal
Το 1999 ο Μασκ χρησιμοποίησε 10 εκατομμύρια δολάρια από το ποσό που κέρδισε με την πώληση του Zip2 για να ιδρύσει τον διαδικτυακό τόπο X.com ο οποίος ειδικευόταν σε οικονομικές συναλλαγές και πληρωμές μέσω ηλεκτρονικού ταχυδρομείου. Ένα χρόνο αργότερα η εταιρεία αυτή συγχωνεύτηκε με μια άλλη, η οποία διέθετε μια υπηρεσία μεταφοράς χρημάτων με την ονομασία PayPal. Η νέα εταιρεία που προέκυψε από τη συγχώνευση των δύο επικεντρώθηκε στην υπηρεσία του PayPal και ονομάστηκε και η ίδια έτσι. Η ανάπτυξη της εταιρείας γνώρισε άνθηση με το Paypal να εγγράφει στο σύστημα του όχι μόνο αυτούς που έκαναν πληρωμές αλλά και αυτούς που τις λάμβαναν. Μετά από κάποιο καιρό το διοικητικό συμβούλιο έπαυσε τον Μασκ από γενικό διευθυντή βάσει διαφωνίας που ο ίδιος είχε ως προς την ενσωμάτωση των υπηρεσιών του Paypal στο λειτουργικό σύστημα Microsoft Windows. Το 2002 το PayPal εξαγοράστηκε από το eBay για το ποσό των 1.5 δισεκατομμυρίων δολαρίων σε μετοχές, εκ των οποίων ο Μασκ απέκτησε 165 εκατομμύρια. Πριν την πώληση ο Μασκ κατείχε το 11.7% των μετοχών της εταιρείας.
SpaceX
Το 2001 ο Μασκ ξεκίνησε να ασχολείται όλο και πιο ενεργά με την εξερεύνηση του διαστήματος και συγκεκριμένα με την εξερεύνηση του Άρη. Το ίδιο έτος ταξίδεψε στη Ρωσία με σκοπό την αγορά παροπλισμένων και ανακαινισμένων διηπειρωτικών πυραύλων (Dnepr-1), ώστε να τους μετατρέψει σε οχήματα μεταφοράς εξοπλισμού στο διάστημα και προσπάθησε να συνάψει συμφωνίες συνεργασίας με Ρωσικές εταιρείες, που ασχολούνται με το διάστημα (NPO Lavochkin, Kosmotras)· ωστόσο δεν κατάφερε να κερδίσει την εμπιστοσύνη τους και επέστρεψε χωρίς ουσιαστικά αποτελέσματα στις ΗΠΑ. Επέστρεψε στη Ρωσία ένα έτος αργότερα, το 2002, έχοντας αυτή τη φορά μαζί του έμπειρους με το θέμα και καλά διασυνδεδεμένους επενδυτές (In-Q-Tel της CIA και Jet Propulsion Laboratory της NASA), ωστόσο υπήρξαν σημαντικές δυσκολίες και εντάσεις ως προς το κόστος της προμήθειας των πυραύλων, κάτι που έκανε τον Μασκ να θεωρήσει, πως θα του ήταν πιο σύμφορο να ιδρύσει μια δική του εταιρεία, η οποία θα κατασκεύαζε τους πυραύλους, που χρειαζόταν. Σύμφωνα με τους υπολογισμούς του Μασκ, το κόστος των πρώτων υλών για την κατασκευή ενός πυραύλου θα ήταν μόλις το 3% του κέρδους από την πώληση του, κάτι που θα απέφερε μεγάλα περιθώρια κέρδους.
Χρησιμοποιώντας 100 εκατομμύρια δολάρια από την προσωπική περιουσία, που είχε έως τότε σχηματίσει, ο Μασκ ίδρυσε τη SpaceX τον Ιούνιο του 2002, με τον μακροπρόθεσμο στόχο του -όπως δήλωσε- να είναι η δημιουργία ενός πραγματικού διαστημικού πολιτισμού. Κατά τα 7 πρώτα χρόνια της λειτουργίας της, η SpaceX σχεδίασε και κατασκεύασε τα διαστημικά οχήματα Falcon (απογείωσης) και Dragon (πολλαπλών χρήσεων), ενώ το 2009 το Falcon 1 έγινε το πρώτο ιδιωτικό διαστημικό όχημα, το οποίο τοποθέτησε δορυφόρο γύρω από την τροχιά της Γης. Το 2012 ένα από τα οχήματα Dragon προσδέθηκε στον Διεθνή Διαστημικό Σταθμό μεταφέροντας προμήθειες και εξοπλισμό και μετουσιώνοντας έτσι τις αντίστοιχες συμφωνίες, που είχε συνάψει με τη ΝΑΣΑ λίγα έτη νωρίτερα ως προμηθευτής διαστημικών οχημάτων και εξοπλισμού. Ο Μασκ έχει δηλώσει πως επηρεάστηκε από το έργο του Ισαάκ Ασίμοφ και πως θεωρεί την εξερεύνηση του διαστήματος ένα σημαντικό βήμα για την επέκταση και διατήρηση του ανθρώπινου είδους, με την παρουσία του ανθρώπου σε πολλούς πλανήτες να φέρνει μια σχετική ασφάλεια σε ότι αφορά την επιβίωση του ανθρώπου έναντι διάφορων εξωτερικών απειλών, όπως επιδημίες, αστεροειδείς, φαινόμενο του θερμοκηπίου και άλλων.
Το 2011 δήλωσε πως στόχος του είναι να μειώσει το κόστος των επανδρωμένων διαστημικών πτήσεων έως και 10 φορές το τρέχον κόστος, ενώ σε άλλη συνέντευξη του ίδιου έτους δήλωσε πως ελπίζει να στείλει ανθρώπους στον Άρη στα επόμενα 10 με 20 έτη. Στη βιογραφία του επίσης αναφέρεται, πως επιθυμεί να καθιερώσει μια αποικία στον Άρη έως το 2040, με ένα πληθυσμό που θα φτάνει τις 80.000.
Στις 25 Μαΐου του 2012, η SpaceX έγινε η πρώτη εμπορική εταιρεία που εκτόξευσε και προσύνδεσε διαστημικό όχημα στον Διεθνή Διαστημικό Σταθμό.
Στις 22 Δεκεμβρίου του 2015, εκτέλεσε την πρώτη προσγείωση πυραύλου εκτόξευσης, εγκαινιάζοντας έτσι τη νέα πρακτική όπου το πυραυλικό σώμα μπορεί να επαναχρησιμοποιηθεί και για άλλες εκτοξεύσεις οχημάτων.
Στις 30 Μαΐου του 2020, η SpaceX εκτέλεσε επιτυχώς την πρώτη επανδρωμένη αποστολή της στον Διεθνή Διαστημικό Σταθμό για λογαριασμό της NASA.
Starlink
Παράλληλα με την κύρια δραστηριότητα της SpaceX, ο Μασκ δημιούργησε το 2015 την εταιρεία Starlink ως θυγατρική η οποία δραστηριοποιείται στην κατασκευή δορυφόρων χαμηλής τροχιάς για τους σκοπούς της παροχής δορυφορικού διαδικτύου. Οι πρώτες δοκιμές έγιναν τον Φεβρουάριο του 2018 με 2 δορυφόρους, και ακολούθησε δεύτερο στάδιο στις 25 Μαίου του 2019 με εκτόξευση 60 δορυφόρων.
Tesla, Inc.
thumb|Ο Μασκ ενώ επιβλέπει τις εργασίες κατασκευής των αυτοκινήτων στο εργοστάσιο της Tesla Motors. Η εταιρεία κατασκευής ηλεκτρικών αυτοκινήτων Tesla, Inc. (αρχικά Tesla Motors) υπήρχε ήδη από το 2003, πριν ο Ίλον Μασκ επενδύσει σε αυτήν το 2004 και γίνει ο πρόεδρος της.
Μετά την οικονομική κρίση του 2008, άρχισε να ασχολείται όλο και πιο ενεργά και να συμμετέχει στις λεπτομέρειες του τεχνικού σχεδιασμού. Το πρώτο όχημα της εταιρείας ήταν το Tesla Roadster, το οποίο είχε πωλήσεις περίπου 2.500 οχημάτων σε 31 χώρες. Το 2012 ακολούθησε το Tesla Model S, ενώ το 2015 έγινε διαθέσιμο στη αγορά το Tesla Model X. Πέρα από την κατασκευή των αυτοκινήτων, η εταιρεία είναι και προμηθευτής ηλεκτρονικών συστημάτων αυτοκινήτων σε άλλες εταιρείες, όπως η Daimler, Mercedes και Toyota, ενώ οι εταιρείες αυτές είναι με τη σειρά τους και επενδυτές στην ίδια την Tesla. Για να αυξήσει την απόσταση, που μπορούν να διανύσουν τα οχήματα, χωρίς να αντιμετωπίσουν πρόβλημα φόρτισης, προέβη σε συμφωνίες κατασκευής σταθμών φόρτισης ηλεκτρικών αυτοκινήτων σε πολλές περιοχές των ΗΠΑ.
Το 2014, ο Μασκ ανακοίνωσε πως η Tesla επιτρέπει την ελεύθερη χρήση της τεχνολογίας, που είχε πριν νομικά κατοχυρωμένη και κλειδωμένη, βάσει καλής πίστης και με το σκοπό να διευρύνει και να επιταχύνει την υιοθέτηση των ηλεκτρικών αυτοκινήτων στην αγορά, λέγοντας, πως ο πραγματικός ανταγωνιστής δεν είναι οι άλλες εταιρείες, που θα κατασκευάσουν ηλεκτρικά αυτοκίνητα, αλλά η αγορά των πετρελαιοκίνητων αυτοκινήτων.
Στις 29 Ιουλίου του 2016 ξεκίνησε τη λειτουργία του στο Ρίνο της Νεβάδα, το πρώτο Gigafactory της εταιρείας, προσδιορισμός τον οποίο η εταιρεία περιέγραψε ως εργοστάσιο το οποίο παράγει τουλάχιστον μια γιγαβατώρα (GWh) ανά έτος σε μπαταρίες. Έως τον Μάιο του 2020, το εργοστάσιο παρήγαγε 35 GWh/έτος, και βρισκόταν σε κατασκευή άλλα τέσσερα στο Φρίμοντ της Καλιφόρνια, Ώστιν του Τέξας, Σαγκάη στην Κίνα και Βερολίνο στη Γερμανία με παρόμοιες δυνατότητες.
Τον Σεπτέμβριο του 2018 ο Μασκ και η Tesla υποχρεώθηκαν να πληρώσουν πρόστιμο 20 εκατομμυρίων δολαρίων που τους επιβλήθηκε από την αμερικανική επιτροπή κεφαλαιαγοράς, καθώς ο Μασκ ανακοίνωσε στην πλατφόρμα του Twitter πως είχε εξασφαλίσει κεφάλαια για τη μετατροπή της εταιρείας σε ιδιωτική και πιθανώς θα είχε τη δυνατότητα να κάνει κάτι τέτοιο, κάτι το οποίο κρίθηκε από την επιτροπή ως μη αληθές και επικίνδυνο για τους κατόχους μετοχών της εταιρείας. Ο Μασκ απάντησε πως οι κατηγορίες ήταν ανυπόστατες και πως δεν έκρυψε κάτι ή είπε κάτι που δεν ίσχυε. Εκτός από το πρόστιμο, ο Μασκ αναγκάστηκε να αποχωρήσει προσωρινά από πρόεδρος του διευθυντικού συμβουλίου της εταιρείας ενώ παρέμεινε γενικός διευθυντής. Έως τις 31 Δεκεμβρίου του 2019, ο Μασκ κατείχε 38.658.670 μετοχές που αντιστοιχούσαν στο 20,8% του συνόλου των μετοχών της εταιρείας.
Έως τον Σεπτέμβριο του 2020, η Tesla είχε εξελιχθεί στην εταιρεία αυτοκινήτων με τη μεγαλύτερη χρηματιστηριακή αξία παγκοσμίως.
SolarCity
Ο Μασκ συνέλαβε την αρχική ιδέα και παρείχε την οικονομική υποστήριξη για τη δημιουργία της εταιρείας παραγωγής φωτοβολταϊκών συστημάτων SolarCity, την οποία ίδρυσαν τα ξαδέρφια του. Παραμένει ο κύριος μέτοχος της εταιρείας, η οποία κατέστη ο δεύτερος μεγαλύτερος προμηθευτής φωτοβολταϊκών στις ΗΠΑ.
Hyperloop
Τον Αύγουστο του 2013 ο Μασκ παρουσίασε μια πρόταση για μια νέα μορφή συγκοινωνιακού μέσου μεταξύ της ευρύτερης περιοχής του Λος Άντζελες και του Σαν Φραντσίσκο, την οποία ονόμασε Hyperloop. Οργάνωσε μια ομάδα με μηχανικούς από την Tesla Motors και τη SpaceX, οι οποίοι μετά από έρευνα 9 μηνών ολοκλήρωσαν τον αρχικό σχεδιασμό για τη λειτουργία του συστήματος.
Η νέα αυτή μορφή συγκοινωνίας σκοπεύει να επιτρέψει την κάλυψη της απόστασης των 560 χλμ από το Σίλμαρ (Sylmar) στα βόρεια του Λος Άντζελες προς το Χεϊουάρντ (Hayward) στα ανατολικά του Σαν Φρανσίσκο μέσα σε 35 λεπτά ή λιγότερο, χρόνος ο οποίος είναι συντομότερος ακόμα και από αυτόν των εμπορικών αεροπορικών πτήσεων μεταξύ των δύο περιοχών. Το στάδιο της κατασκευής αναμένεται να ξεκινήσει το 2016, ωστόσο υπάρχουν δυσκολίες σε πολιτικό επίπεδο.
OpenAI
Τον Δεκέμβριο του 2015 ανακοίνωσε τη δημιουργία του OpenAI. Πρόκειται για μη κερδοσκοπικό οργανισμό που ασχολείται με τη διεξαγωγή ερευνών στις τεχνολογίες τεχνητής νοημοσύνης. Σκοπός του οργανισμού είναι εν τέλει η ανάπτυξη γενικής τεχνικής νοημοσύνης με τρόπο ο οποίος θα είναι ασφαλής και ωφέλιμος για την ανθρωπότητα.
Καθιστώντας προσβάσιμες τις δυνατότητες της τεχνητής νοημοσύνης σε όλους, το OpenAI επιδιώκει να σταθεί ως εναλλακτική έναντι των μεγάλων εταιρειών οι οποίες αποκτούν δυσανάλογα μεγάλη επιρροή μέσω των συστημάτων τεχνητής νοημοσύνης που διαθέτουν και χρησιμοποιούν με αποκλειστικό σκοπό το κέρδος, καθώς και κυβερνήσεις κρατών οι οποίες ενδέχεται να χρησιμοποιήσουν τις τεχνολογίες τεχνητής νοημοσύνης για την εξάσκηση υπέρμετρου ελέγχου ή και καταστολή των πολιτών τους, και εν γένει το OpenAI σκοπεύει να είναι αντίμετρο έναντι της υπερβολικής συγκέντρωσης εξουσίας μέσω της τεχνητής νοημοσύνης. Το 2018 ο Μασκ αποχώρησε από το διευθυντικό συμβούλιο του οργανισμού για να αποφύγει ενδεχόμενη σύγκρουση συμφερόντων με τη θέση του ως γενικός διευθυντής της Tesla καθώς η Tesla ασχολείται σε σημαντικό βαθμό με την τεχνητή νοημοσύνη όλο και περισσότερο ειδικά στην αυτόματη οδήγηση.
Neuralink
Το 2016, ο Μασκ υπήρξε συνιδρυτής της Neuralink, η οποία πρόκειται για εταιρεία νευροτεχνολογίας με αντικείμενο τη σύνδεση του ανθρώπινου εγκεφάλου με την τεχνητή νοημοσύνη. Η εταιρεία επικεντρώνεται στην κατασκευή συσκευών οι οποίες μπορούν να εμφυτευτούν στον εγκέφαλο, με τον απώτερο σκοπό να είναι η σύνδεση των ανθρώπινων νοητικών λειτουργιών με το λογισμικό υπολογιστών και η συμπόρευση των νοητικών ικανοτήτων των ανθρώπων με την ανάπτυξη των δυνατοτήτων της τεχνητής νοημοσύνης. Οι επεμβάσεις αυτές ενδέχεται να μπορούν να επιφέρουν βελτίωση της ανθρώπινης μνήμης καθώς και απευθείας σύνδεση με υπολογιστικές συσκευές.
Ο Μασκ θεωρεί πως η Neuralink και η OpenAI έχουν παρόμοιο αντικείμενο, καθώς η OpenAI είναι μη κερδοσκοπικός οργανισμός ο οποίος ασχολείται με την ελαχιστοποίηση των κινδύνων της τεχνητής νοημοσύνης, ενώ η Neuralink ασχολείται με τη διασύνδεση της τεχνητής νοημοσύνης με τους ανθρώπους.
Στην ετήσια παρουσίαση που έκανε τον Αύγουστο του 2020, ο Μασκ περιέγραψε πως οι συσκευές αυτές θα έχουν τη δυνατότητα να θεραπεύσουν σοβαρά προβλήματα όπως παράλυση, κώφωση, τύφλωση, και άλλες σοβαρές αναπηρίες, δηλώσεις για τις οποίες του ασκήθηκαν επικρίσεις από μερίδα νευροεπιστημόνων.
The Boring Company
Τον Ιανουάριο του 2017 ίδρυσε τη The Boring Company (μτφ. Η Εταιρεία Γεωτρήσεων, στα αγγλικά διαβάζεται αμφίσημα και ως Η Βαρετή Εταιρεία).
Τον Φεβρουάριο του ίδιου έτους, ξεκίνησε να κάνει την πρώτη διάτρηση σκάβοντας μια σήραγγα με διαστάσεις 9,1 μέτρα διάμετρο, 15 μέτρα μήκος, και 4,6 μέτρα βάθος, στις εγκαταστάσεις της SpaceX στο Λος Άντζελες. Ο Μασκ περιέγραψε πως για την οικονομική βιωσιμότητα του συνολικού εγχειρήματος της εταιρείας είναι απαραίτητη μια δεκαπλάσια μείωση του κόστους ανά μίλι γεώτρησης. Οι σήραγγες θα είναι βελτιστοποιημένες για χρήση μόνο από ηλεκτρικά οχήματα, κάτι που αποφεύγει προβλήματα όπως την ύπαρξη συστημάτων εξαερισμού για την απορρόφηση των ρύπων από τα οχήματα που βασίζονται σε μηχανές εσωτερικής καύσης.
Έως το 2018 η εταιρεία διεξήγαγε έργα ή ήταν σε θέση να ξεκινήσει στη Βαλτιμόρη, Σικάγο, και Λος Άντζελες. Η δοκιμαστική σήραγγα στο Λος Άντζελες μήκους ενός μιλίου έγινε επισκέψιμη από το κοινό στις 18 Δεκεμβρίου του 2018. Το 2019 η εταιρεία ξεκίνησε να εργάζεται στην κατασκευή νέου τύπου μηχανήματος διάτρησης με την ονομασία Prufrock.
Twitter
Στις 5 Απριλίου ανακοινώνεται η αγορά 73.486.938 μετοχών της εταιρείας (9,2%) καθιστώντας τον μεγαλομέτοχο της εταιρείας. Στις 25 Απριλίου 2022 ανακοινώθηκε η εξαγορά του Twitter από τον Ίλον Μασκ έναντι 44δις δολλαρίων. Με βάση τους όρους της συμφωνίας, οι μέτοχοι θα λάβουν 54,20 δολάρια ανά μετοχή. Ο Μασκ έχει δηλώσει ότι σκοπεύει να αποσύρει την εταιρεία από το χρηματιστήριο, στο οποίο εισήχθη το 2013. Αρκετές ώρες πριν επισημοποιηθεί από διάφορα μέσα του χώρου ο Μασκ έκανε ένα tweet που ουσιαστικά πολλοί ερμήνευσαν ως την πρώτη εξαγγελία πως πλέον το Twitter του ανήκει:"Ελπίζω ότι ακόμη και οι χειρότεροι επικριτές μου θα παραμείνουν στο Twitter, γιατί αυτό σημαίνει ελευθερία του λόγου."Ο συνιδρυτής του Twitter, Τζακ Ντόρσι, σχολίασε δημόσια από τους πρώτους την αγορά καθώς δήλωσε για τον Μασκ γράφοντας ως tweet:"ο Ίλον είναι η μόνη λύση που εμπιστεύομαι"Ο Μασκ δημοσίευσε στους ακόλουθους του τα μελλοντικά του σχέδια που έχει για την πλατφόρμα και σε ποιες θεμελιώσεις αρχές θα βασίζεται:"Η ελευθερία του λόγου είναι το θεμέλιο μιας δημοκρατίας που λειτουργεί και το Twitter είναι η ψηφιακή πλατεία της πόλης, όπου συζητούνται θέματα ζωτικής σημασίας για το μέλλον της ανθρωπότητας. Το Twitter έχει τεράστιες δυνατότητες - ανυπομονώ να συνεργαστώ με την εταιρεία και την κοινότητα των χρηστών για να το 'ξεκλειδώσουμε'"Κορυφαία προτεραιότητα για τον Μασκ, όπως έχει δηλώσει, είναι να δώσει τέλος στο φαινόμενο των «στρατών bot», δηλαδή σε λογαριασμούς spam, που είτε θέλουν να προωθήσουν προπαγάνδα είτε να εξαπατήσουν χρήστες. Στο παρελθόν, ο 'Ιλον Μασκ είχε πραγματοποιήσει δημοσκόπηση για τη δυνατότητα να ενσωματωθεί μία λειτουργία επεξεργασίας (edit button), ώστε οι χρήστες να μπορούν να διορθώνουν, να προστέθουν ή να αφαιρούν κάτι από τις αναρτήσεις τους. Περισσότεροι από 4 εκατομμύρια λογαριασμοί συμμετείχαν και πάνω από το 70% απάντησε «ναι». Σε συνέντευξή του ο Μασκ είχε αφήσει να εννοηθεί ότι θέλει αλγόριθμο ανοιχτού κώδικα για το Twitter. Αυτό θα έδινε τη δυνατότητα και σε άλλους εκτός της εταιρείας να προτείνουν αλλαγές και διορθώσεις.
Ο Ίλον Μασκ εν τέλει είχε προθεσμία να ολοκληρώσει την αγορά του Twitter, αξίας 44 δισεκατομμυρίων δολαρίων, μέχρι την 28η Οκτωβρίου, όπου είχε λάβει δάνειο 13 δισεκατομμυρίων για να χρηματοδοτήσει την εξαγορά. Στις 26 Οκτωβρίου, επισκέφτηκε τα κεντρικά γραφεία της εταιρείας με ένα νεροχύτη στα χέρια του λέγοντας «let that sink in» που σημαίνει στα ελληνικά «χωνέψτε το».
Πολιτικές θέσεις
Ο Μασκ περιγράφει τον εαυτό του σε σχέση με τα πολιτικά κόμματα στις ΗΠΑ ως μισό Δημοκράτη και μισό Ρεπουμπλικανό, κοινωνικά φιλελεύθερο και οικονομικά αυστηρό. Έχει επίσης εκφράσει τον θαυμασμό του για τη Μάργκαρετ Θάτσερ, αναφέροντας πως ήταν σκληρή, αλλά δίκαιη.
Θεωρεί τον εαυτό του φανατικό Αμερικανό και πατριώτη και πιστεύει, πως η Αμερική είναι η καλύτερη χώρα στον κόσμο και ότι χωρίς αυτή δεν θα υπήρχε Δημοκρατία στον κόσμο μετά τους δύο Παγκόσμιους Πολέμους και τον Ψυχρό πόλεμο που ακολούθησε.
Έχει υπάρξει χορηγός τόσο των Δημοκρατικών όσο και των Ρεμπουμπλικανών, αναφέροντας, πως αν κάποιος θέλει να ακουστεί στην Ουάσινγκτον πρέπει να κάνει κάποιες συνεισφορές. Συγκεκριμένα η SpaceX φέρεται να έχει κάνει υψηλές χορηγίες σε μέλη του Αμερικανικού Κογκρέσου, καθώς και στις προεκλογικές εκστρατείες του Τζωρτζ Μπους και Μπάρακ Ομπάμα, καθώς και άλλων.
Ο ίδιος θεωρεί πως η κλιματική αλλαγή είναι σημαντική απειλή για την ανθρωπότητα, ωστόσο έχει δεχτεί κριτική για το πόσο ειλικρινής είναι στην τοποθέτησή του αυτή, τη στιγμή που κάνει χορηγίες σε πολιτικούς με αντίθετες θέσεις.
Επιπλέον έχει δηλώσει, πως δεν θεωρεί, πως η κυβέρνηση των ΗΠΑ θα πρέπει να συνεχίσει να δίνει επιδοτήσεις σε περιβαλλοντικά φιλικές εταιρείες, όπως έκανε και με την Tesla Motors και τη SolarCity στο παρελθόν, επιβραβεύοντας την καλή συμπεριφορά, αλλά πως αντ' αυτού θα πρέπει να εισάγει φόρους ρύπων, ώστε να αποθαρρύνει την κακή συμπεριφορά εταιρειών, που μολύνουν το περιβάλλον. Για τις δηλώσεις του αυτές υπέστη ευρεία κριτική από όλες τις πλευρές.
Θρησκεία
Ο ίδιος δεν είναι θρήσκος, ενώ θεωρεί πως η θρησκεία και η επιστήμη μάλλον δεν μπορούν να συνυπάρξουν, ενώ οι απαντήσεις στα πιο σύνθετα και φιλοσοφικά ερωτήματα όπως το από πού προέρχονται τα πάντα, μπορούν να εξηγηθούν με τους νόμους της φυσικής, λύνοντας το σύνθετο πρόβλημα με συνδυασμό απλών στοιχείων.
Εξωγήινη ζωή
Θεωρεί, πως υπάρχουν πολλές πιθανότητες να υπάρχουν πρωτόγονες μορφές ζωής σε άλλους πλανήτες, ωστόσο δεν είναι βέβαιος για το αν υπάρχουν άλλες νοήμονες μορφές ζωής, χωρίς να το αποκλείει. Σε περίπτωση όπου δεν σταθεί δυνατό να βρεθούν άλλες μορφές ζωής μακροπρόθεσμα, τότε θεωρεί πως μπορεί να ισχύει η υπόθεση της προσομοιωμένης πραγματικότητας, όπου κάποιος εξωγήινος πολιτισμός εντελώς απρόσιτος προς τους ανθρώπους, έχει δημιουργήσει μια προσομοίωση σε ελεγχόμενο περιβάλλον, παρακολουθώντας το πως εξελίσσεται και αναπτύσσεται η ζωή στη Γη.
Τεχνητή νοημοσύνη
Ο Μασκ έχει αναφερθεί αρκετές φορές στους κινδύνους της τεχνητής νοημοσύνης αναφέροντας πως πρόκειται για την πιο σοβαρή υπαρξιακή απειλή του ανθρώπινου είδους και θεωρώντας πως θα πρέπει κάποια στιγμή να υπάρξει μια ρυθμιστική αρχή η οποία θα θέσει κανόνες και διαδικασίες που θα αποτρέψουν το ανθρώπινο είδος από το να κάνει κάτι που θα είναι απρόσεκτο, ανόητο και επικίνδυνο, κάτι που παρομοίασε ως την επίκληση του δαίμονα. Ο ίδιος έχει υπάρξει επενδυτής σε εταιρείες τεχνητής νοημοσύνης, αναφέροντας πως θέλει να παρακολουθεί από κοντά τις εξελίξεις.
Προσωπική ζωή
Ο Μασκ κατείχε ένα αγωνιστικό αυτοκίνητο McLaren F1, καθώς και ένα αεροσκάφος τζετ Aero L-39. Διαθέτει επίσης πολλά άλλα πολυτελή αεροσκάφη και οχήματα, όπως ένα αεροπλάνο Dassault Falcon 900, και ένα Lotus Esprit, το οποίο σκοπεύει να μετατρέψει σε αμφίβιο.
Έχει ιδρύσει φιλανθρωπικό ίδρυμα με την ονομασία Musk Foundation, το οποίο επικεντρώνεται στην παροχή συστημάτων ανανεώσιμων και ελεύθερων πηγών ενέργειας σε περιοχές, όπου έχουν πληγεί από καταστροφές. Άλλες φιλανθρωπικές δραστηριότητές του περιλαμβάνουν την παροχή χρηματικών ποσών σε τεχνολογικά μουσεία, οργανισμούς έρευνας για τον έλεγχο της τεχνητής νοημοσύνης  καθώς και τη γενική υποστήριξή του στην τεχνολογική έρευνα για ανανεώσιμες πηγές ενέργειας και διαστημικές τεχνολογίες.
Ο Μασκ παντρεύτηκε την πρώτη του σύζυγο το 2000 και χώρισε το 2008, έχοντας αποκτήσει 6 γιους.
Στις 8 Μαΐου 2021, στην τηλεοπτική εκπομπή Saturday Night Live (SNL) αποκάλυψε πως έχει σύνδρομο Άσπεργκερ.
Βραβεία και αναγνώριση
Ο Μασκ έχει λάβει μεγάλο πλήθος επιχειρηματικών και τεχνολογικών βραβείων και διακρίσεων για τις επιχειρηματικές του δραστηριότητες   και για την ενασχόληση του με τις διαστημικές τεχνολογίες           , καθώς και επίτιμα διδακτορικά.
Συνεντεύξεις
Κατηγορία:Αμερικανοί μηχανικοί Κατηγορία:Αμερικανοί επιχειρηματίες Κατηγορία:Αμερικανοί εφευρέτες Κατηγορία:Αμερικανοί μηχανικοί λογισμικού Κατηγορία:Καναδοί μηχανικοί Κατηγορία:Καναδοί επιχειρηματίες Κατηγορία:Καναδοί εφευρέτες Κατηγορία:Νοτιοαφρικανοί επιχειρηματίες Κατηγορία:Νοτιοαφρικανοί εφευρέτες __ΕΥΡΕΤΗΡΙΟ__
Αηδόνα
Η Αηδόνα (Αηδών) είναι πρόσωπο της Ελληνικής μυθολογίας που μεταμορφώθηκε στο ομώνυμο πτηνό, το αηδόνι. Υπάρχουν δύο εκδοχές για την μεταμόρφωση της Αηδόνας σε πουλί.
Σύμφωνα με την πρώτη εκδοχή ήταν κόρη του Πανδάρεω και σύζυγος του Ζήθου με τον οποίο απέκτησε ένα γιο, τον Ίτυλο. Η Αηδόνα ένιωσε ζήλια για την Νιόβη, σύζυγο του αδελφού του Ζήθου, Αμφίονα, που είχε δώδεκα παιδιά. Αποφάσισε να σκοτώσει κάποιο από τα παιδιά της, αλλά κατά λάθος σκότωσε τον Ίτυλο. Ο Δίας, για να την απαλύνει από την λύπη της, την μεταμόρφωσε σε αηδόνι. .
Σύμφωνα με τη δεύτερη εκδοχή, η Αηδόνα ήταν σύζυγος του Πολύτεχνου. Κάποια στιγμή καυχήθηκε πως η ευτυχία τους ήταν ανώτερη από εκείνη του Δία πλάι στην Ήρα. Η Ήρα, για να την εκδικηθεί, διέταξε την Έριδα να βάλει στην Αηδόνα την ιδέα να συναγωνιστεί τον Πολύτεχνο. Η Αηδόνα νίκησε σε στοίχημα που έβαλαν οι δύο τους και ζήτησε μία νέα δούλα. Ο Πολύτεχνος, θυμωμένος, της πήγε την αδελφή της Χελιδόνα την οποία πιο πριν είχε βιάσει. Οι δύο αδελφές, για να εκδικηθούν, σκότωσαν τον γιο του Πολύτεχνου και πρόσφεραν το σώμα του στον Πολύτεχνο ως φαγητό. Ο Πολύτεχνος, μαθαίνοντας τι είχε γίνει, προσπάθησε να εκδικηθεί. Όμως οι φρουροί του Πανδάρεω πρόλαβαν τον Πολύτεχνο και, αφού τον άλειψαν με μέλι, τον άφησαν στα έντομα. Η Αηδών λυπήθηκε τον σύζυγο της και προσπάθησε να τον σώσει, κάτι που εξόργισε τον πατέρα της. Ο Δίας τους μεταμόρφωσε όλους σε πτηνά. Την Αηδόνα σε αηδόνι, την αδελφή της Χελιδόνα σε χελιδόνι, τον Πολύτεχνο σε πελεκάνο, την μητέρα της, Αρμαθόη, σε αλκυόνη και τον Πανδάρεω σε θαλάσσιο αετό. Παρόμοιος με την τελευταία εκδοχή είναι και ο μύθος της Πρόκνης και της Φιλομήλας, κόρες του Πανδίονα.
Παραπομπές
Κατηγορία:Πρόσωπα της ελληνικής μυθολογίας
Νικολά Σαρκοζί
Ο Νικολά Σαρκοζί (πλήρες όνομα Νικολά Πωλ Στεφάν Σαρκοζί ντε Ναγκί-Μποκσά, Nicolas Sarközy de Nagy-Bocsa, 28 Ιανουαρίου 1955, Παρίσι) ήταν ο 23ος Πρόεδρος της Γαλλικής Δημοκρατίας και πρίγκιπας της Ανδόρρας.